ചോദ്യം ചെയ്യലിനോട് പൂര്ണമായും സഹകരിച്ച് ഇ ബുള്ജെറ്റ് സഹോദരങ്ങള് അന്വേഷണം നല്ല രീതിയില് മുന്നോട്ടുപോവുകയാണെന്ന് ഉദ്യോഗസ്ഥര് കണ്ണൂര്: 11.08.2021 മോടോര് വാഹന വകുപ്പ് ഓഫീസില് എത്തി ഉദ്യോഗസ്ഥരുടെ ജോലി തടസപ്പെടുത്തുകയും, പൊതുമുതല് നശിപ്പിക്കുകയും ചെയ്ത കേസില് ഇ ബുള്ജെറ്റ് സഹോദരങ്ങളായ ലിബിനെയും, എബിനെയും അന്വേഷണ സംഘം ചോദ്യം ചെയ്തു.കണ്ണൂര് ടൗണ് പൊലീസ് സ്റ്റേഷനില് രാവിലെ 11.30 ന് എത്തിയ ഇരുവരെയും നാല് മണിക്കൂര് നേരമാണ് ചോദ്യം ചെയ്തത്. ഇവര് മുമ്ബ് ചെയ്ത വ്ലോഗും പൊലീസ് പരിശോധിച്ചു. അന്വേഷണം നല്ല രീതിയില് മുന്നോട്ടുപോവുകയാണെന്നും, ചോദ്യം ചെയ്യലിനോട് ഇവര് പൂര്ണമായും സഹകരിച്ചെന്നും ടൗണ് ഇന്സ്പെക്ടര് അറിയിച്ചു. ഇവരുടെ രൂപമാറ്റം വരുത്തിയ ട്രാവലറിന്റെ രജിസ്ട്രേഷനും, ലൈസന്സും റദ്ദാക്കാനുള്ള നടപടി പുരോഗമിക്കുകയാണ്. ഇതിന്റെ ഭാഗമായി ഇവരുടെ ഇരിട്ടി അങ്ങാടിക്കടവിലുള്ള വീട്ടില് ഇരിട്ടി ആര്ടിഒ നോടീസ് പതിച്ചിട്ടുണ്ട്.